Electric Touch

"Electric Touch" (בעברית: "מַגָּע חַשְׁמַלִּי") הוא שיר שהוקלט על ידי הזמרת-יוצרת האמריקאית טיילור סוויפט בהשתתפות להקת הרוק פול אאוט בוי. יצא לאור ב-7 ביולי 2023 דרך חברת התקליטים ריפבליק רקורדס, והוא נכלל כרצועה ה-17 באלבום Speak Now (Taylor's Version), ההקלטה החוזרת של Speak Now (2010).

"Electric Touch" הוא שיר מסוגות הפופ-פאנק והפופ רוק, שמונע מריפי גיטרה חשמלית וקטעי סולו של סולן פול אאוט בוי, פטריק סטמפ. מילותיו עוסקות סביב חרדות שיכולות להתעורר לקראת דייט ראשון. בביקורות על Speak Now (Taylor's Version) הרעיפו הכותבים שבחים על הרצועה, וציינו לטובה.

== רקע ==
ב-25 באוקטובר 2010 הוציאה סוויפט לאור את אלבום האולפן השלישי שלה, Speak Now, תחת חברת התקליטים ביג משין רקורדס.<ref></ref> לאחר שהוציאה שלושה אלבומי אולפן נוספים פג בנובמבר 2018 חוזה ההקלטות שלה עם החברה. היא חתמה על חוזה חדש עם ריפבליק רקורדס, שהבטיחה לה כי תהיה לה בעלות על כל זכויות המאסטרינג על ששת אלבומיה הראשונים אם תקליטן מחדש.<ref></ref> בשנת 2019 רכש סקוטר בראון את ביג משין רקורדס, וכל זכויות המאסטרינג שלה הועברו לחזקתו.<ref></ref><ref name="Vox3"></ref> באוגוסט אותה השנה גינתה סוויפט את הרכישה, והכריזה כי היא תקליט ותוציא מחדש את אלבומיה בעתיד הקרוב.<ref></ref> הראשון מביניהם, Fearless (Taylor's Version), יצא לאור בנובמבר 2020.<ref name=":2"></ref>

ב-5 במאי 2023, בהופעתה הראשונה בנאשוויל במסגרת סיבוב ההופעות השישי שלה, "The Eras Tour", הכריזה על תאריך יציאתו של Speak Now (Taylor's Version).<ref></ref> לאחר מכן מסרה בכלי התקשורת הצהרה רשמית ובה אמרה .<ref></ref> סוויפט ציינה גם את הקשיים שחוותה בעת כתיבתו, בשל כנותו הרבה ותחושות נוסטלגיה.<ref></ref> ב-5 ביוני 2023 הכריזה על רשימת הרצועות של Speak Now (Taylor's Version), הכוללת 22 שירים.<ref name="Pitchfork2"></ref> ביניהם נמנו שש רצועות חדשות, שנכתבו ב-2010 עבור האלבום המקורי אך לבסוף לא נכללו בו. "Electric Touch" הוכרז כרצועה ה-17 בהשתתפות להקת הרוק פול אאוט בוי.

== ניתוח מוזיקלי ==
"Electric Touch" הוא שיר מסוגות הפופ פאנק ופופ רוק,<ref></ref><ref name="Olivier-20232"></ref> שמונע מריפי גיטרה חשמלית ותופים. המבקרים תיארו את הפקתו כ"המנונית", "קולנועית" ו"נהדרת".<ref name=":4" /><ref name=":0" /><ref name=":1" /> כמו כן, צוין לטובה ההבדל בין השירה העדינה של סוויפט לקולו המחוספס של סולן להקת פול אאוט בוי, פטריק סטמפ.<ref name=":0"></ref><ref name=":1"></ref><ref name="Olivier-2023"></ref> הוא עוסק בחרדות, פסימיות וספקות לפני יציאה לדייט ראשון.<ref name=":4"></ref><ref name=":3"></ref>

== הוצאה לאור וקבלה ==
Speak Now (Taylor's Version) יצא לאור ב-7 ביולי 2023 תחת חברת התקליטים ריפבליק רקורדס. "Electric Touch" נכלל בו כרצועה ה-17 וכראשונה מתוך השירים החדשים שנוספו לאלבום. הוא הגיע למקום ה-35 בבילבורד הוט 100 ולמקום ה-16 במצעד שירי הקאנטרי – הכניסה הראשונה של פול אאוט בוי לטבלת הדירוג. בעולם נכנס למצעדי הפזמונים השבועיים של הפיליפינים (22), ניו זילנד (35), אוסטרליה (38), קנדה (46), והגיעה לשיאו במקום ה-37 בבילבורד גלובל 200.

רייצ'ל ר. קרול מ-PopMatters שיבחה את יכולתה של סוויפט להפוך רגע קטן בחייה לסיפור עצום מלא רגש. מארק סאת'רלנד מ"רולינג סטון" כתב שהשתתפותה של פול אאוט בוי הופכת את השיר ל"פופ פאנקי" בצורה "מהנה לאוזניים". בובי אוליבייה מ-Spin השווה את "Electric Touch" ל-"Castles Crumbling" בהשתתפות היילי ויליאמס, וקבע כי הראשון אופטימי יותר.<ref></ref>

מאורה ג'ונסטון מ-Rolling Stone תיארה ה"פנינת פופ באורך ארבע דקות", וכתבה שסוויפט וסטמפ עובדים נהדר יחד. בביקורת שלילית כתב ג'ם אסוואד מ-Variety כי "Electric Touch" היא הרצועה הגרועה ביותר מבין השירים החדשים שנכללו ב-Speak Now (Taylor's Version).<ref></ref>

== מיקומי שיא ==

== ביאורים ==

== הערות שוליים ==

קטגוריה:שירי 2023
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט